รายละเอียดตัวชี้วัด

“จำนวนองค์กรปกครองส่วนท้องถิ่นที่มีเกณฑ์คุณภาพน้ำอุปโภค/บริโภค

ได้ตามมาตรฐานที่กำหนด”

1. ประเมินองค์กรปกครองส่วนท้องถิ่น รวมทั้งสิ้น 7,773 แห่ง (เทศบาลนคร เทศบาลเมือง เทศบาลตำบล องค์การบริหารส่วนตำบล และเมืองพัทยา)

2. เกณฑ์คุณภาพน้ำอุปโภคบริโภคได้ตามมาตรฐานที่กำหนด คือ ผลการตรวจการประเมินประสิทธิภาพของ องค์กรปกครองส่วนท้องถิ่น (LPA) ดังนี้

1) ระบบประปา หมายถึง ระบบประปาขององค์กรปกครองส่วนท้องถิ่น ระบบประปาภูมิภาค และ/หรือระบบอื่นๆที่ใช้งานอยู่

2) การตรวจสอบคุณภาพน้ำประปาโดยเครื่องมือภาคสนามอย่างง่าย เช่น ชุดตรวจโคลิฟอร์มในน้ำและน้ำแข็ง (อ.11) ชุดทดสอบคลอรีนอิสระคงเหลือในน้ำ (อ.31) ให้ตรวจระบบประปา ณ แหล่งผลิต/แหล่งจ่ายน้ำในองค์กรปกครองส่วนท้องถิ่นทุกแห่งและ/หรือสุ่มตรวจที่ปลายทางอย่างสม่ำเสมอ ทุกระบบประปา เช่น ทุกเดือน/ทุก 3 เดือน

3) กรณีที่องค์กรปกครองส่วนท้องถิ่น ไม่ได้ดำเนินการประปาเองแต่เป็นการดำเนินการของ การประปาส่วนภูมิภาค องค์กรปกครองส่วนท้องถิ่นสามารถใช้ผลการตรวจสอบของประปาส่วนภูมิภาคได้

4) การตรวจสอบคุณภาพน้ำให้ครบทุกระบบประปา ณ แหล่งผลิต/แหล่งจ่ายน้ำ ในองค์กรปกครองส่วนท้องถิ่นและ/หรือสุ่มตรวจที่ปลายทาง

5) ผลการดำเนินการสืบเนื่อง หมายถึง ประชาสัมพันธ์ผลการตรวจสอบคุณภาพน้ำให้ประชาชนทราบ/ดำเนินการแก้ไขน้ำให้มีคุณภาพ

3. เกณฑ์ประเมิน ปีงบประมาณ พ.ศ. 2566 มีค่าเป้าหมาย ดังนี้

|  |  |  |
| --- | --- | --- |
| **เป้าหมายขั้นต้น (50)** | **เป้าหมายมาตรฐาน (75)** | **เป้าหมายขั้นสูง (100)** |
| ร้อยละ 75.50  (ผลการดำเนินงานปี 2565) | ร้อยละ 77.50  (ผลการดำเนินการปี 2565 + 2) | ร้อยละ 79.50  (ผลการดำเนินการปี 2565+4) |